Centenars de persones es manifesten a la plaça Catalunya sota el lema 'Les vides manteres importen'\n2 min. Barcelona 16/03/2018 21:04\n651x366 Els manifestants, que han rebut el suport de molts vianants i simpatitzants, s'han assegut en protesta al carrer Pelai amb plaça Catalunya / MANOLO GARCÍA Els manifestants, que han rebut el suport de molts vianants i simpatitzants, s'han assegut en protesta al carrer Pelai amb plaça Catalunya / MANOLO GARCÍA\nUns 200 immigrants s'han manifestat aquest divendres a la tarda al centre de Barcelona per protestar per la mort del manter senegalès Mame Mbaye al barri madrileny de Lavapiés durant un control de la policia. Mbaye va perdre la vida, presumiblement, a causa d'un atac de cor mentre fugia dels agents municipals.\nLa comunitat africana de Madrid i Barcelona ha reaccionat al succés acusant els agents d'assassins i denunciant el racisme que pateixen a Europa, Espanya i Catalunya. La mateixa nit de dijous, quan va morir l'home, nombrosos manters i simpatitzants van reunir-se a la zona del succés. La concentració espontània va acabar amb aldarulls i amb la detenció de sis persones, totes elles caucàsiques i de nacionalitat espanyola.\nA Barcelona, sota el lema 'Les vides manteres importen', la comitiva ha recorregut aquest dijous el curt trajecte entre l'encreuament del carrer Pelai amb Balmes i la plaça Catalunya, on s'han produït els parlaments. "El que li va passar a Mame ens hauria pogut passat a qualsevol de nosaltres", ha dit durant la lectura d'un manifest conjunt dels manters barcelonins el seu portaveu; "cap polític ni jutge condemnarà mai cap responsable perquè són còmplices d'aquest estat racista".\nEls immigrants que es dediquen al 'top manta' a la capital catalana estan organitzats en l'anomenat Sindicat Popular de Venedors Ambulants o Sindicat Manter. La mort de Mame Mbaye, que també era actiu en la lluita dels immigrants a Madrid, suposa per als membres d'aquesta organització una prova més de les injustícies a què es veuen exposats i a la impunitat de la policia, segons han denunciat. "Aquestes morts es poden evitar", ha indicat el portaveu del sindicat, mentre els crits de "prou morts", "prou racisme" i "prou injustícies" es repetien entre els congregats. Molts dels manifestants portaven imatges de Mbaye durant una manifestació a la capital espanyola i cridaven el lema "Tots som Mame".\nLa manifestació a Barcelona s'ha desenvolupat sense cap tipus d'incident i ha rebut el suport de nombrosos vianants que s'han sumat a la protesta.


» Wine Market e formaggio raccomandato da Mas Ombravella\nWine Market e formaggio raccomandato da Mas Ombravella\ncasa / Notizie / Wine Market e formaggio raccomandato da Mas Ombravella\nSabato 10 d’octubre el passeig d’en Blay serà l’escenari d’un mercat dedicat al vi i al formatge que aplegarà parades de vins de diferents denominacions d’origen catalanes i els millors formatges d’elaboració artesana.\nAl Mercat hi serà present la formatgeria Mas Queseros de la Vall d’en Bas amb els seus formatges bio, altrui; la formatgeria Cal Maties de Moià amb totes les seves varietats de formatge entre els quals destaquen els elaborats amb llet de búfala; la formatgeria Roura-Soler de Sant Pau de Segúries amb les seves especialitats en formatges d’ovella, cabra i vaca; la formatgeria Artefor de Vilassar de Dalt amb formatges d’ovella i de cabra rentats amb aigua de mar; i els Formatges Quitèria, que conserven totes les propietats de la llet de cabra amb què s’elaboren. Inoltre, hi haurà formatges de cabra de Canàries.\nArrodoniran el mercat altres productes artesans com ara els coneguts embotits Gori de la Vall d’en Bas i la cervesa artesana Gàrgola, a més de ratafia, pa d’espècies, olives farcides, coques, iogurts, flams de mató i garrapinyades, altrui.


J. B. M. / Ddg\nLa cadena de supermercats Mercadona va comprar més de 3,3 milions de quilos de pomes de Girona durant l'any passat. L'empresa, que ha fet balanç de l'any 2016, també va assenyalar que les tres empreses gironines -Noel Alimentaria, La Selva i Embotits Monter- que subministren embotit, juntament amb una d'Osona -Casa Tarradellas-, van proveir 94 milions de quilos.\nEn l'àmbit de la higiene personal, el Grup Ubesol - Maverick, d'Ulldecona, ha comercialitzat 34,8 milions de litres de gel de bany i 10,9 milions de litres de xampú; You Cosmetics i Wecolors -ubicades totes dues a Barcelona- han produït més de 39 milions d'unitats de productes de cosmètica com ara maquillatges, colorets, pintallavis, ombres d'ulls, màscares de pestanyes, pinzells, esmalts i complements per a les ungles, i accessoris per als cabells, entre d'altres. I pel que fa a la neteja i cura de la llar, l'interproveïdor Saplex, amb seu a Canovelles, ha servit 45 milions de rotllos de bosses d'escombraries i 9 milions de paquets de bosses per congelar els aliments.


Actes adaptats a la Covid\nLleida canvia el format del Dia de la Dona amb un acte institucional centrat en diferents sectors || La Coordinadora 8-M convoca una manifestació\n© Presentació de l'estudi sobre els noms dels carrers de l'Urgell.\nLes comarques lleidatanes celebraran un Dia de la Dona diferent aquest any a causa de la pandèmia, amb actes adaptats a les mesures sanitàries per evitar contagis, molts dels quals de forma virtual amb diferents propostes. A Lleida ciutat, la jornada començarà amb diferents actes d’entitats i sindicats mentre que a les 12.00 hores tindrà lloc l’acte institucional, que aquest any es trasllada a la plaça Blas Infante, a Cappont, per guanyar espai.\nLes protagonistes seran 12 dones de diferents sectors, totes amb un paper essencial en la crisi sanitària i social, que seran les encarregades de llegir el manifest. Mentrestant, la Coordinadora 8-M ha convocat una manifestació que sortirà a les 18.00 hores des de la plaça Victor Siurana.\nPer la seua part, Marea Lila farà una concentració a les 19.00 hores a la plaça Sant Joan, on celebrarà activitats durant tota la jornada. El programa inclou la presentació del vídeo Dones en el confinament, del Grup de Dones de Pardinyes, a través de Facebook, així com activitats de Creu Roja Joventut al carrer de la Mercè.\nD’altra banda, Agipa presentarà un vídeo reivindicatiu a través de YouTube, que també acollirà una sessió de contes feministes a càrrec de la mateixa entitat. A la tarda, la Biblioteca Pública acollirà una tertúlia literària conduïda per la periodista de SEGRE Anna Sàez.\nSegons aquest estudi, de la comunicadora Núria Bernaus, de 985 carrers només 62 tenen noms femenins i 231, masculins. Així mateix, del mig centenar d’equipaments municipals, 9 porten un nom de dona i 21, d’homes.\nNomés el 7% dels carrers de l’Urgell amb nom de dona\nL’Urgell només té un 7% del nom de carrers en homenatge a les dones mentre que els carrers amb nom d’homes són un 23%, segons un estudi de l’àrea d’Igualtat del consell comarcal de l’Urgell que va ser presentat ahir al costat del monument dedicat a la dona de la Donzell.


El BBVA posposa la integració informàtica amb CatalunyaCaixa\nEl banc basc ajorna la fusió definitiva per poder modernitzar abans la seva pròpia plataforma\n3 min. Barcelona 23/01/2016 00:00\nEl 9 de juliol era la data interna que tenien els treballadors de CatalunyaCaixa per culminar la integració informàtica amb el BBVA i començar a operar en els seus terminals exactament amb els mateixos sistemes i programes que utilitzen els seus col·legues del banc blau. Aquesta fita, en la pràctica, possibilitaria que els 1,5 milions de clients de l’antiga entitat catalana passessin a ser atesos amb tota l’operativa i productes del BBVA i rubricaria l’adquisició definitiva de CatalunyaCaixa.\nPerò la data no es complirà. Segons ha pogut saber l’ARA, la integració informàtica es retardarà. Contràriament al que acostuma a passar en aquests casos, l’ajornament no es deu a raons tecnològiques fruit de la complexitat del procés. “Està tot preparat, anem puntuals”, insisteixen fonts de l’entitat catalana que prefereixen mantenir l’anonimat. En efecte, l’ajornament de la fusió tecnològica ha sigut una decisió corporativa del banc que presideix Francisco González.\nFonts del sector han confirmat a aquest diari que el BBVA ha pres la decisió per un conjunt de raons. D’entrada expliquen que la integració s’està fent correctament i que les dades de negoci de CatalunyaCaixa són “molt bones”. L’ajornament, asseguren, respon a un intent de minimitzar les molèsties per als clients. D’una banda, recorden que el maig, el juny i el juliol són els mesos amb més activitat, per la qual cosa descarten fer la integració en aquest període. En aquest sentit, cal recordar que la integració de la plataforma d’Unnim (el maig de 2013) va comportar diferents problemes tècnics que van afectar els clients i que el BBVA vol evitar que es repeteixin.\nA més, el banc blau està ara immers en el desenvolupament de diferents eines i aplicacions tecnològiques que estan servint per modernitzar la seva plataforma informàtica. La integració informàtica amb CatalunyaCaixa suposaria que durant un període de tres mesos el BBVA no podria incorporar innovacions i la cúpula del banc vol evitar-ho: el banc vol donar prioritat a l’impuls del seu vessant tecnològic. Aquest és un dels compromisos del nou conseller delegat, Carlos Torres, i aquesta nova política va portar González a destituir l’anterior primer executiu, Ángel Cano.\nAquestes mateixes fonts no concreten quan es podria completar la integració informàtica de CatalunyaCaixa, però diferents veus de l’empresa parlen ja del mes d’octubre i, de fet, no es descarta que pugui esperar fins al 2017.\nDes del punt de vista dels clients, la decisió no és urgent. Continuen operant amb normalitat i poden fer ús de la xarxa de caixers del BBVA. La urgència, més aviat, hauria de ser per al mateix banc, ja que l’aplicació de les sinergies (els estalvis que obté una entitat amb la fusió d’una altra unificant productes i reduint el personal duplicat) es veuen frenades sense la definitiva integració.\nEl que de moment no està decidit és què passarà amb la marca de CatalunyaCaixa. El BBVA podria optar per mantenir-la a causa del valor identitari que té per als seus clients catalans o podria suprimir-la, com va fer precisament amb Unnim, la seva anterior adquisició a Catalunya. Però al banc això no és una prioritat ara per ara perquè estan “còmodes” amb la situació actual. Un portaveu de l’entitat va limitar-se a explicar que “escoltaran el client” abans de prendre una decisió definitiva.


Cap de setmana negre a Barcelona\nAmb precedents que s'han produït al llarg de les últimes setmanes, divendres, dissabte i diumenge han acumulat durs conflictes\ndilluns, 8 de juliol 2019 - 12:39h\nImatge de l'exterior de la perruqueria on va tenir lloc l'assassinat d'un home | CatalunyaDiari.cat\nEn mig de la gran polèmica que s'està generant per l'augment de delinqüència a la ciutat de Barcelona, Colau segueix sense fer cap pronunciació al respecte, malgrat que aquest passat cap de setmana ha estat un dels més accidentats en els últims mesos. Només en aquests tres dies, a Barcelona s'ha produït un assassinat a Sarrià Sant Gervasi, un apunyalament greu al Carmel durant les seves festes majors, una baralla amb armes al Port Olímpic, una agressió lesbofòbica i desenes de robatoris amb violència al centre de la ciutat.\nApunyalament d'un home al Carmel\nEl primer incident que s'ha produït ha estat l'apunyalament d'un home al Carmel. Els fets haurien tingut lloc poc després d'originar-se una baralla entre un grup de persones que residien al barri i un altre de persones llatines, concretament al voltant de dos quarts de dues de la matinada del passat dissabte.\nPer la seva banda, el sindicat de taxistes 'Élite Taxi' ha comunicat via Twitter que la persona ferida era un taxista i expliquen que es va dirigir al barri després que la seva filla l'avisés que un grup de joves l'estava molestant. Segons els taxistes, en arribar a lloc un dels joves va apunyalar la víctima, que va ser traslladada a l'hospital. La investigació, que ha quedat a càrrec de la Unitat d'Investigació d'Horta, té l'objectiu de trobar l'autor i els implicats d'aquesta nova trifulga viscuda a la ciutat comtal.\nLa víctima va resultar ferida greu i va ser hospitalitzada ràpidament. No es pateix per la vida del noi que va rebre la ganivetada, però sí que és un clar exemple de la gravetat de la situació que s'està vivint a Barcelona en els últims mesos.\nAssassinat a una perruqueria a Sarrià Sant Gervasi\nUn altre dels fets que han transcendit durant aquest cap de setmana va ser un assassinat al barri Sarrià Sant Gervasi. L'home va morir després de ser disparat fins a cinc vegades quan anava a recollir a la seva dona a la perruqueria on treballa.\nLa víctima es va dirigir al negoci, del qual és propietària la seva dona, per a recollir-la a l'hora del tancament. Va ser llavors quan un home encaputxat i amb guants, a qui els testimonis han descrit com un noi jove d'uns 20 anys, va disparar cinc trets contra la víctima que va morir a l'acte. Van ser els testimonis qui van trucar al 112 per tal d'avisar dels fets.\nImportant baralla amb pals, tornavisos i un cúter al Port Olímpic\nDues persones van ser detingudes el passat dissabte a la nit per agredir els vigilants de seguretat d'una discoteca del Port Olímpic amb pals, tornavisos, un cúter i una defensa extensible. Els dos detinguts són de nacionalitat espanyola i molt joves, segons va informar el cos de la Guàrdia Urbana de Barcelona. Els objectes van estar intervinguts pels agents, que portaven Unitats de Suport Policial (USP), en el moment de la detenció.\nAgressió lesbofòbica al metro de Barcelona\nTot i que va passar el dimecres, 3 de juliol, dues joves van denunciar aquest passat dissabte haver estat víctimes d'una agressió lesbofòbica a l'L2, on una dona les va insultar i inclús agredir per fer-se un petó en públic i parlar en català.\nAixí ho va explicar una de les dues agredides, qui ho va denunciar al Twitter penjant un vídeo on es pot veure com una dona es dirigeix a elles amb insults i amenaces per haver-se fet un petó. A més a més, l'agressora, en veure que les dues noies parlaven en català va afegir «a més a més, catalanes».\nNombrosos robatoris violents\nA banda d'aquests dos grans incidents, també s'han produït desenes de robatoris violents. És el cas de la detenció de 4 dones i un menor de 13 anys que van arribar a robar fins a 47 iPhones a la botiga oficial 'Apple'. En només dues setmanes, van prendre un botí de fins a 50.000 euros. Finalment van ser enxampats el passat divendres per l'equip de seguretat de la botiga de 'La Maquinista'.\nEl grup criminal actuava de forma coordinada i es repartien les funcions per no deixar-se cap detall. El grup es posava al voltant d'uns dels prestatges de la tenda per tal de tapar amb el cos el material que anaven a robar. En aquest moment el menor d'edat es posava a sota de l'aparador per tal d'arrancar tots els cables que mantenen els mòbils aferrats a la taula. Posteriorment utilitzaven un imant per desactivar les alarmes dels iPhones. Els robatoris eren tan ràpids que una tarda van aconseguir sostreure deu mòbils alhora.\nUn altre espectacular robatori va ser el que va tenir lloc el passat diumenge durant la tarda. Uns turistes francesos que passejaven pel carrer Tallers, un dels més famosos i transitats del Raval, estaven visitant la zona quan dos lladres, d'origen magribí, els van assaltar.\nEn un primer moment, els lladres només van arrencar una cadena d'or a un dels tres turistes francesos. Quan les víctimes van recriminar l'acció al jove i van demanar que se li retornés la cadena, el noi magribí els va acabar atacant amb violents cops de cinturó. A més, el presumpte lladre també va intentar agredir la persona que va enregistrar el vídeo, el qual va servir com a prova visual dels fets ocorreguts.\nUn altre conflicte, que ja s'està convertint en habitual als barris, és l'enfrontament entre els veïns i els carteristes. En el moment que detecten un nou lladre, l'acció dels veïns és immediata: entre uns quants, l'intenten retenir fins que la policia arriba al lloc dels fets.\nL'últim cas va ser a l'Estació de França, durant la nit de dissabte. Un carterista va agredir a un turista nord-americà per a robar-li una cadena d'or que duia a sobre. Els veïns el van enxampar i retenir fins a l'arribada de la policia.\nLa inseguretat, el problema més gran\nMentre tots els actes delictius augmenten sense parar, Colau no s'està pronunciant per cap d'aquests. La inseguretat augmenta a poc a poc a mesura que també creixen el nombre d'incidents.\nL'augment de l'incivisme i la delinqüència han deixat imatges de gran impacte, com baralles amb navalles i enfrontaments violents en ple centre de Barcelona, espectaculars robatoris a turistes indefensos, o grups de gent escridassant i fent fora a carteristes dels espais públics.\nI per altra banda, un dels casos que pot causar més temor entre la ciutadania són les agressions sexuals. Aquesta passada setmana se'n van denunciar dos en menys de 24 h. La primera, que es va produir a la platja del Somorrostro per dos turistes suïssos a una jove barcelonina de 22 anys, i una segona al Port Olímpic, on dos homes van violar a una menor.\nEn el primer cas de la platja de Somorrostro, un dels nois acusats ja ha estat ingressat a presó provisional sota fiança de 10.000 euros, mentre que el segon presumpte violador ha estat deixat en llibertat, ja que la víctima de l'agressió no l'ha reconegut, encara que continuï sent investigat.\nMoltes d'aquestes imatges les recull i denuncia la pàgina de Twitter 'Helpers BCN' –@BCNHelpers–, la qual porta en actiu des del passat mes de maig. Aquesta té l'objectiu de ser una plataforma col·laborativa de seguretat ciutadana, per a construir entre totes les denúncies que els arribin al compte un mapatge en temps real d'agressions, robatoris, narcopisos o tota classe de delictes que es puguin produir arreu de la ciutat.\nBarcelona Assassinat Robatori Detingut Barcelonès


Phriction Wiki Commonscloud 1 - Documentació d'usuàries (CAT) Oficina Calendaris\nActualitzat 719 Day(s) AgoPúblic\nen aquesta pàgina entrem en detall d'alguns usos particulars dels Calendaris de l'Oficina CommonsCloud\nl'objectiu: crear un calendari compartit. Suposem que una usuària hagi creat un calendari que preten ser el calendari compartit. Si vas a al calendari a la teva Oficina (apps/calendar/) veuras que tens un o més calendaris. Ara us presentem un exemple. En l'imatge adjunt el calendari compartit es diu "LaCo". Per compartir-ho, l'usuària fa clic sobre l'icona de compartir el calendari. Apareix un camp on buscar i triar amb quí el vols compartir. A aquestes usuàries els apareix el calendari compartit en la seva llista de calendaris. Si vols pots activar que puguin editar, o només tenir accés de lectura. Un cop compartit el calendari, l'icona de "compartir" es canvia en "compartit".\nAra es pot també decidir de fer públic el calendari, com s'ha fet en aquest cas. Entrant també en el mateix punt per compartir el calendari, hi ha a sota una opció de compartir l'enllaç: cal activar-ho.\nVeuràs que hi han dos enllaços:\nenllaç al calendari web, on es presenta dins del mateix interfaz web de l'Oficina, però només la vista pública; aquest enllaç es veu en l'icona d'enllaç en aquesta imatge. Aquest és un enllaç que pot obrir tothom.\nenllaç al calendari per sincronitzar-ho amb altres dispostius, segons l'estandard de calendaris CalDav: aquest pots afegir a les teves aplicacions de calendari al mòvil, ordinador etc (p.e.: https://oficina-laco.commonscloud.coop/remote.php/dav/calendars/laco/laco/), fas clic a "enllaç" i després copias l'enllaç.\nNov 8 2019, 10:192019-11-08 10:19:40 (UTC+1)\njoseplluisat moved this document from Calendaris.Nov 8 2019, 10:192019-11-08 10:19:40 (UTC+1)


Pilar Aymerich. Narrar amb la imatge | Serra d\_'Or\nA través dels objectius de les seves càmeres, Pilar Aymerich, qui podria representar, en un sentit global, la generació dels fills de la guerra, terme que encunyava la seva íntima amiga Montserrat Roig, ha fotografiat —o escrit, com ella reivindica— els últims cinquanta anys la llibertat, el feminisme, la Catalunya i la cultura. Zeneida Sardà l’entrevista, com podeu llegir al número de març de la revista, en una conversa íntima i personal.\nPilar Aymerich. (Foto: Alex Rademakers – Arxiu «Serra d’Or»)\nEl món de la cultura als anys seixanta a casa nostra no es pot comprendre sense fer menció a la mítica Escola d’Art Dramàtic Adrià Gual (EADAG), fundada per Maria Aurèlia Capmany i Ricard Salvat a inicis de la dècada ja esmentada. A l’EADAG «hi col·laboraven escriptors, intel·lectuals, artistes com Brossa, Ràfols-Casamada, Guinovart i tants d’altres. Hi havia l’Espriu, la Carme Serrallonga… Era el món de la cultura i de la resistència cultural». I, allà, enmig d’aquella explosió de llibertat entre la foscor de la dictadura, Pilar Aymerich i Montserrat Roig, o Montserrat Roig i Pilar Aymerich, s’hi van fer amigues, amigues íntimes, i tant la seva relació com la formació impartida per Capmany i per l’escola de teatre, suposarien un punt d’inflexió a les seves vides i l’inici de dues carreres professionals estretament abraçades a Catalunya. De l’EADAG i les seves aspiracions d’esdevenir actriu, va marxar a Londres i a França, llocs on aprengué a observar el que posseïa dins seu per tal de reflectir-ho a través de la càmera. Per això, quan li preguntem per la importància de l’instant, Aymerich comenta que «és una síntesi del que passa al món i dins d’aquesta síntesi pots fixar una emoció, un sentiment, un acte, un retrat». I, per això, també, durant les manifestacions de l’època de la Transició, que ella fotografià tota, es camuflava entre els manifestants, «perquè jo formava part també d’aquest moviment. M’hi identificava». Juntament amb Montserrat Roig, varen presentar-se a un concurs de «Serra d’Or» per a joves escriptors: «Ella faria els textos i jo les fotos.» Quedaren finalistes i, des de la revista, se li proposà a l’escriptora «fer una sèrie d’entrevistes a gent de la cultura catalana». Aymerich fou l’encarregada de dur a terme les fotografies de les trobades: «Tinc fotografies de tota la cultura catalana de l’època! No tan sols de la resistència interior, sinó també de les persones que ja començaven a tornar de l’exili i també dels joves del moment.»\nAymerich, molts projectes professionals de la qual són una síntesi entre imatge i paraula, opina que «la paraula aporta més informació a la fotografia i que la fotografia ha d’anar acompanyada de la paraula». Segurament, per aquesta raó la fotògrafa busca «retratar la persona, però també el context […]. Per a mi, el més important és explicar històries amb imatges. Diria que escric amb imatges. Quan una fotografia t’explica un estat d’ànim, una emoció, quan t’explica el que està passant, és una fotografia útil».\nFeminista des de ben jove, les Jornades Catalanes de la Dona del 1976 «van ser com l’explosió del moviment feminista. Ens vam organitzar des de diferents agrupacions […]. Per primera vegada ens vam ajuntar totes». Sobre la situació de les dones d’avui en dia, Aymerich creu que «s’està assassinant més que amb el terrorisme i no s’ha fet res. És inadmissible que el cinquanta per cent de la ciutadania estigui desemparada davant d’aquesta xacra».\nAmant de la càmera analògica pels projectes més personals, per a Pilar Aymerich «la fotografia és síntesi» i per això considera que s’ha de ser en el punt culminant d’un fet, d’un acte o d’un esdeveniment: «Si no hagués estat dintre de la manifestació de l’adulteri, no hauria pogut fer aquella foto de la noia amb el cartell i el nen sobre les espatlles. Amb aquella imatge mostres què es demanava, què passava i què es feia.»\nFotògrafa des de fa més de cinquanta anys, l’any 2011 va dipositar el seu arxiu fotogràfic a l’Arxiu Nacional de Catalunya, fet que, per a ella, esdevé «una satisfacció que el meu arxiu passi a formar part de la història de Catalunya i que els ciutadans el puguin consultar».\nEl novembre passat, se li atorgà un premi molt especial per a ella: la medalla «Résurrection». «És un premi molt bonic. L’atorga l’Amical Internacional de Ravensbrück […]. La medalla s’atorga a dones que s’han distingit per les lluites per la llibertat i per haver difós en algun moment la realitat dels camps de deportació nazis. És un d’aquells premis que et toquen de manera molt profunda […]. Quan coneixes aquesta gent, et sorprèn la força i les ganes de lluitar que encara tenen després de tot el que han viscut.» Alguns dels protagonistes d’aquestes vivències foren fotografiats per Pilar Aymerich, fotògrafa que ha escrit, amb imatges, les últimes cinc dècades del nostre país.\nfeminisme Fotografia Pilar Aymerich


resolució - De paraules per Context\nLa veu de la virtut protesta dèbilment, i diu: -Això fóra tant com trencar la nostra resolució. La temptació respon: -Les resolucions han estat fetes per a l'home, i no pas l'home per a les resolucions. El dimoni pot fer retrets per reforçar sos arguments amb les mateixes escriptures. -A més, això és molestar tot l'hotel. Cal pensar en els pobres criats.\nI en un cop de resolució i dient: -Som-hi! tanc\nPerò, malgrat aquesta resolució, Isabel dubtava i patia. La seva amiga s'havia fet ja una falsa il·lusió. Aquesta il·lusió anava creixent a mesura que passaven els dies, i Isabel no tenia cor per a treure-la-hi d'un cop, per a dir-li que ella no estimava gens don Gaspar, i que tot el que fes Paulina i el professor era completament inútil.


Exitosa trobada al Vendrell dels guanyadors de la campanya Barris Antics - L'Opció\nExitosa trobada al Vendrell dels guanyadors de la campanya Barris Antics\nEl passat dissabte 20 de juliol va tenir lloc la trobada de guanyadors al Vendrell de la campanya conjunta de dinamització comercial de la Xarxa Barris Antics, a la qual hi van participar 57 persones dels 30 municipis organitzadors de la novena edició.\nDimarts, 23 de juliol de 2019 a les 13:56h\nExitosa trobada al Vendrell dels guanyadors de la campanya Barris Antics | Fotografia: Cedida\nEl matí va començar amb una visita guiada pel nucli històric i temps lliure per fer un tomb pels carrers comercials del centre de la vila i va continuar, al migdia, amb una recepció a la Sala de Plens de l’Ajuntament del Vendrell, en la qual van ser rebuts pel regidor de Participació Ciutadana, Christian Soriano i el regidor del govern, Rubèn Gràcia. Després, el grup es va traslladar a Sant Salvador, on després de dinar, va poder assistir a dues visites teatralitzades al Museu Pau Casals.\nLa trobada al Vendrell va coincidir amb la trobada a Calaf, i la de Tortosa -que la fa coincidint amb la Festa del Renaixement-. Aquestes tres trobades són les primeres de les 30 que s’organitzaran d’ara i fins al proper mes de gener del 2020 en els 30 municipis organitzadors.


Teatre La Seca | IN HEAVEN / Jordi Cortés\nIN HEAVEN / Jordi Cortés\nBusca preguntes sense resposta dels dos solos anteriors de Jordi Cortés (Lucky i Happy hour). A Lucky es buscaven les persones que ja no hi són, un viatge per la vida davant la perspectiva de la mort. A Happy hour el viatge anava cap a la recerca de la\nEs tracta d’un monòleg de dansa teatre, un monòleg “acompanyat”, com diu Jordi Cortés. “Acompanyat” pel públic que hi participa de manera activa, per artistes i persones mitjançant gravacions en vídeo, i gent vinculada al treball de creació de Cortés o a la seva pròpia vida i trajectòria.\nIn Heaven incorpora també noves tecnologies en viu i en directe: xat, streaming on-line, etc. Però la novetat que ofereix és la presència a l’escenari d’un artista o personalitat diferent a cada funció, que interactuarà amb Cortés, sempre de manera diferent en funció de la relació personal amb Jordi Cortés. Aquesta seria la sorpresa per al públic.\nLa idea és confeccionar una llista de convidats que faríem pública, però sense especificar el dia concret que actuaran. Tots ells són persones que tenen una relació directa amb el que succeeix en la representació i alhora que tenen lligams concreta amb l’artista. En conseqüència, aquesta proposta també és una oportunitat per a celebrar la vida i l’experiència de persones que Jordi Cortés considera mestres o companys en aquest viatge que compartirem amb el públic de manera oberta i propera. Entre aquestes persones, estem contactant amb Catherin Allard, Àngels Margarit, Manel Barceló, Iago Pericot, Damián Muñoz, Avelina Argüelles, Rosa Renom, Ferran Audí, Germana Civera, Juan Carlos García, Mercedes Recacha, Ramon Oller, Adolfo Colmenares i un llarg etcètera.\nIdea original i direcció Jordi Cortés Text original Miguel Orbaneja Gil de Biedma Performers Jordi Cortés & artistas convidats Producció executiva Gal·la Xaus / Alta Realitat\nDe dimecres a dissabte a les 21 hores. Diumenges a les 19 hores. Preu: 20 € Dimecres, dia de l'espectador 12€


Ajuntament de Vilassar de Dalt/POSPOSAT! Gertrudis, Suu i Germà Negre, plats forts de la Festa Major d'agost\nData i hora oficials: 27/01/2022 09:22\nPOSPOSAT! Gertrudis, Suu i Germà Negre, plats forts de la Festa Major d'agost\nSi la situació de la pandèmia segueix millorant, Vilassar podrà celebrar la Festa Major dels Sants Genís la setmana del 22 al 30 d'agost. Un dels plats forts d'aquesta edició seran les actuacions de Gertrudis, Suu i Germà Negre la nit del 25 d'agost.\nLa Comissió de Festes està treballant per poder portar a terme una Festa Major presencial a l'agost si l'evolució de la pandèmia ho permet. D'aquí uns dies es publicarà el programa d'activitats amb concerts i actes tradicionals que es faran en format presencial i en directe, sempre garantint les mesures de seguretat necessàries de distanciament social i aforaments limitats. Per ara i amb l'avançament del programa s'han conegut que la nit del 25 d'agost actuaran tres grups destacats del panorama musical català com són Gertrudis, Suu i Germà Negre. Els concerts, que tindran una aforament limitat, es faran al camp de futbol per garantir la distància de seguretat entre els assistents. Es controlarà la temperatura corporal a l'entrada i serà indispensable per accedir al recinte l'ús de mascareta. La venda d'entrades serà anticipada i tindran un cost de 2€ que es destinarà a l'Àrea de Serveis Socials per ampliar la partida de mesures Covid19.


Portada > Les Coves de Vinromà > Notícies > L'alcaldessa...\nLes Coves de Vinromà: L'alcaldessa de Canet visita la fàbrica de pales eòliques de Les Coves\nAmb la vista posada en el futur parc eòlic que es projecta construir a Canet lo Roig, l'alcaldessa, María Ángeles Pallarés, està recollint informació sobre la instal·lació i funcionament d'aquest tipus d'infraestructures i sobre els beneficis que pot reportar al municipi la implantació de l'energia eòlica. Amb aquest objectiu, la primer edil ha visitat una de les empreses castellonenques del sector. En concret, Pallarés es va traslladar a la fàbrica de pales eòliques de LM Wind Power, situada al Parc Industrial Mediambiental de Les Coves de Vinromà. "L'energia eòlica és una energia neta, que no contamina, i aquesta és una dels principals avantatges, però també ens preocupa l'impacte visual, que el parc s'integre en un paisatge singular com el que tenim a Canet i, a més de comptar amb una d'empresa referent en el ram, Les Coves va ser guardonada amb el premi a la integració rural de l'eòlica i la seua experiència ens pot aportar informació molt vàlida a l'hora de desenvolupar el projecte en el nostre municipi", explica Pallarés.\nEn la visita, l'alcaldessa va departir amb el director de la planta, José Luis Grau, al qual li va manifestar el seu interés per conéixer el procés de fabricació, el manteniment de la instal·lació i com reduir al màxim l'impacte visual.\nRecordar que el projecte que està previst desenvolupar a Canet, impulsat pel Grup Germania, contempla la instal·lació de fins a 7 aerogeneradors de 4'6 MW de potència a la Serra Sola, amb una inversió estimada que supera els 28 milions d'euros.


Coses Que Penso: Monday, Monday...\nVagi per endavant que sóc dels que encara no ha entès mai els beneficis dels canvis d'hora de l'estiu i l'hivern (també és veritat que segons com encara compto en pessetes, així que ja veieu que no vaig sobrat de raonament econòmico-matemàtic..!) així que no us estranyarà que no acabi de veure clara aquesta obsessió per concentrar les festes i traslladar-les als dilluns.\nPotser sí que els ponts i les festes al mig de les setmanes són terriblement perjudicials per a l'economia del país, però ja us dic que jo no ho acabo d'entendre. Que el primer trimestre de curs està mega-carregat de festes? Sí, és veritat. Que el mes de febrer es fa llarguííííssim tot i ser el més curt? També és veritat. Que tenir un dia de festa al bell mig de l'agost, quan la majoria de gent fa vacances, no sembla molt raonable? Cert de nou. Però... i què?\nTambé hi ha qui no ha pogut celebrar mai el seu aniversari amb amb els companys, perquè cau a l'estiu, o aquell que li coincideix sant i aniversari, o aniversari i Nadal, o aniversari i Reis... Però tots aquests inconvenients també poden tenir costats positius: cadascú troba els recursos per celebrar el que li ha tocat viure. Cadascú, i les famílies, i els amics, i els companys... A més, jo crec en el valor sorprenent i una mica atzarós de les festes. M'agrada descobrir que aquella setmana hi haurà tres dies de festa, o que un dimarts s'ha convertit en divendres per un dia... Fins i tot m'agrada que el febrer sigui un erm de festes, i afrontar-lo ple d'optimisme un any i amb esperit èpic un altre. Les festes són així!\nJa no entraré en el tema de quines festes cal traslladar a dilluns i quines no, però sí que vull fer notar una cosa que encara no he vist enlloc (així que recordeu: ho vau llegir per primera vegada aquí, al Coses Que Penso!): si es traslladen tantes festes a dilluns, totes les activitats docents escolars i extraescolars ho hauran de tenir en compte en els seus calendaris. M'explico: quan tens una tutoria grupal setmanal, o ets mestre d'una assignatura d'un-dia-a-la-setmana, a la que coincideixen una sortida, un dia de festa, una malaltia teva... les hores de l'assignatura queden seriosament afectades. I què dir de les extraescolars? Quan tens només dues hores setmanals de plàstica, coral, idiomes, guitarra, , esport, dansa... et sap greu anar perdent dies (encara més quan en depèn un festival, una exhibició, una competició... i el gaudi i la formació personal!). Així doncs, ja convé preveure-ho, i no em sembla que ningú hi hagi pensat.\nEn fi, que consti que ja m'agrada això de donar una mica de cuartelillo als dilluns, al pobre Monday, Monday que cantaven The Mamas and the Papas, insistint en què "Every other day of the week is fine, yeah". Qualsevol altre dia és millor que dilluns? No ho sé, però si de sobte n'hi ha molts de festius, només vull fer un recordatori a tots els mestres: no és obligatori posar deures -i exàmens, i lliuraments de treballs- tots els primers dies després dels festius i les vacances!\nPublicat per Juanjo Fernández a 11:35


maig | 2018 | Escola de la Concepció\nEls alumnes de sisè hem fet un projecte sobre la funció de relació i han vingut les famílies a disseccionar un encèfal i un ull de be.\nEn el següent enllaç podeu veure les fotos\nEls dies 16, 17 i 18 de maig els nens i nenes de 2n vam anar de colònies a Montpol. La casa de colònies està situada al municipi de Lladurs de la comarca del Solsonès.\nVam anar en autocar des de Barcelona fins al parc de L’Agulla de Manresa, allà vam esmorzar i després jugar una estoneta amb les coses del parc.\nDesprés vam continuar fins a Montpol. Vam arribar i després de conèixer els monitors i l’entorn de la casa, vam dinar.\nDurant totes les estones que no teníem activitats estàvem jugant a construir cabanes amb els troncs del bosc i també fèiem jocs de camp en el prat que teníem al voltant de la casa.\nA la tarda vam anar al lloc on viuen els Montpolins, que són uns follets molt petits; amb la seva plaça Major, el camí de pedres, el recollidor de silenci, el laberint, el jardí de les coses petites, l’espanta Ocells, el camí del vent, l’hort dels Montpolins, el jardí de les olors i finalment el poblat dels Montpolins amb les seves cases petites, els espais de música i el telèfon. Després de sopar vam jugar a relleus i a la nit el monitor va trobar una nota explicant que els Montpolins havien perdut unes pedres màgiques que brillaven i nosaltres les vam anar a buscar.\nEl dijous al matí vam assistir a l’espectacle del teatre de l’Escala de Montpol, dins de la casa. Després vam caminar i escalar per pujar a dalt d’una cova en una roca. A la tarda vam construir un instrument a partir d’una ampolla d’aigua, posant arròs, una baqueta i decorat amb un cartró ondulat en forma de caragol. Després vam produir un concert de percussió. A la nit vam ser els protagonistes d’un espectacle molt variat, cadascú sol o amb grup va realitzar una brillant actuació.\nEl divendres vam acomiadar-nos de tots els llocs dels Montpolins i vam realitzar el concert de la simfonia de les Mosques amb els instruments que havíem construït nosaltres. Després de dinar vam tornar cap a Barcelona.\nPodeu veure les fotos en el següent enllaç\nEn Miquel és un apassionat dels tigres\nEl Miquel ha fet una aportació al nostre projecte “El Regne Animal” sobre els tigres. Tot sol ha preparat un exposició per fer davant el grup classe. Ha fet dibuixos del tigres de bengala, de Sibèria, dels tigres blancs i d’uns tigres més petits que viuen en una zona del sud-est asiàtic, entre l’Índia i la Xina.\nEns ha explicat quan mesuren, que són els felins més grans que hi ha al món, i altres curiositats. I també ha dibuixat un mapa del món indicant les zones on n’hi ha més.\nHa estat molt interessant !\nMoltes gràcies per compartir-ho amb tots nosaltres! Ho has fet molt bé! En el següent enllaç podeu veure les fotos\nExcursió a Fonollosa\nEl darrer divendres, 11 de maig, vam anar d’excursió a visitar l’Escola dels Dracs a Fonollosa. Els seus alumnes ens van fer una visita per l’escola, ens van fer un concert i vam treballar a l’hort amb ells.\nDesprés vam anar d’excursió a l’alzina centenària de… Llegeix més»\nEl primer projecte d’aquest tercer trimestre ha estat sobre l’Edat Mitjana i els nens i nenes han après sobre els diferents aspectes de la societat feudal i han pogut pensar sobre com era la vida des de diferents punts de vista.\nPer presentar a les seves… Llegeix més»\nA la classe de castellà, els nens i nenes estan treballant els textos teatrals. A la última sessió de la setmana passada van treballar per parelles escrivint diferents escenes que després van representar per a tota la classe.\nConcurs creatiu a partir d’un llibre\nL’alumnat de 6è ha participat al concurs del barri “DISFRESSA EL TEU LLIBRE”, que consisteix en llegir un llibre i representar-ho plàsticament. Els nens i nenes de diferents escoles i instituts de l’Eixample han creat un personatge, idea o sentiment que els ha inspirat la… Llegeix més»


'SNL' repassa els nominats a l'Oscar: 'Lady Bird va tenir èxit!' - Televisió | Octubre 2020\n'SNL' repassa els candidats a l'Oscar: 'Lady Bird va tenir èxit, els directors han de ser homes!'\nÉs possible que no hagueu vist tots els nominats als premis de l'Acadèmia, però Bailey Gismert ho té. I el crític de cinema adolescent, interpretat per Heidi Gardner durant el 'Weekend Update' de 'Saturday Night Live' de la nit passada, té molt a dir sobre ells, és a dir, que són estranys i que les dones no tenen lloc per dirigir pel·lícules. Mireu a continuació.\nSnl 5 club cronòmetre\nBailey sorprenent i rígid, ensopega amb les seves ressenyes. 'D'acord, així,' Forma d'aigua 'va ser com, no sé, era com, estrany,' ella diu. 'Va ser igual, tan estrany'. Això és, més o menys, el que pensa de 'Tres cartelleres', també: 'Aquesta senyora, va posar aquestes cartelleres i em va agradar,' D'acord, aleatori.' '\n'Crida'm pel teu nom' obté un comentari més senzill: 'En realitat m'ha agradat molt', diu Bailey sense riure, tot i que s'avergonya quan arriba el tema d'Armie Hammer. 'Sí, em va agradar, no ho vaig fer com ell com ell. Simplement, semblava que era bo en ell ... Si Armie Hammer ho veu, serà tan dolent. '\nNo obstant, Bailey guarda el més divertit i inesperat moment, ja que 'Actualització de cap de setmana' arriba a tancar Colin Jost i Michael Che es tanquen. 'Lady Bird' va xuclar ', crit. 'Els directors han de ser homes!'


TENIR CURA DE TU MATEIX/A QUAN TENS FILLS/ES NO ÉS SER EGOISTA | Institut Psicologia-Sexologia Mallorca\nSigui quin sigui el motiu pel qual decidim tenir fills/es, a més de ser una experiència increïble, la veritat és que són una gran responsabilitat i, quan arriba a casa un nou membre, es modifiquen els nostres rols i hàbits de vida que hem de readaptar sobretot els primers mesos. La rutina laboral, les tasques de la casa, les relacions socials i familiars, els hobbies, el temps d’oci, etc. prenen una nova perspectiva que afecta tant a mares com a pares.\nTot i ser conscients de que maternitat i paternitat comparteixen grans semblances, fins ara majoritàriament han estat les dones les que, en moltes ocasions, assumien un rol diferent, deixant de banda molts aspectes de la seva vida que abans de l’arribada dels/les fills/es sí eren importants. Actualment cada vegada més homes assumeixen un rol més actiu en la criança i cura dels/de les seus/seves fills/es.\nQuines coses són recomanables fer quan tenim fills/es?\nSón molts els aspectes a tenir en compte a l’hora de tenir fills/es, i és per això que ens trobam amb infinitat de recomanacions i comentaris de gent del nostre voltant sobre el que és adequat fer o no, quan decidim tenir-ne.\nNo obstant, encara que hi ha moltes opinions, des d’una perspectiva psicològica entenem que hi ha alguns aspectes importants a tenir en compte que són susceptibles a crítiques i fan que, tant homes com dones, ens qüestionem si estam fent bé o no.\nFomentar l’autonomia dels/de les fills/es. L’educació, la cura i el temps que compartim amb ells/es són molt importants pel seu desenvolupament; no obstant, hem de tenir en compte que els/les nostres fills/es són persones independents i tenen dret a tenir la seva vida i a prendre les seves pròpies decisions, sentint-se valorats/des i recolzats. El millor exemple d’autonomia per als/les fills/es som nosaltres mateixes/os..\nDedicar-li temps a la relació de parella (si en tenim). Tenir descendència és una responsabilitat dels dos membres de la parella (en cas de tenir-ne), és a dir, és una decisió conjunta que comporta implicació per part dels/les dos. No obstant, tenir fills/es no implica necessàriament deixar de banda la relació de parella. Pot ser que la nostra rutina hagi canviat però podem fer moltíssimes coses per cuidar la nostra relació: fer un sopar romàntic (dins o fora de casa), dedicar una estona cada dia a contar-nos el nostre dia i a escoltar les inquietuds, pors i desitjos de l’altre (encara que estiguem cansats/des, aquests cinc minuts, encara que sigui, ens acostaran), recordar les dates especials i tenir petits detalls que facin saber a l’altre que seguim pensant en ell/a. No oblidem que els/les nostres fills/es també aprenen de la relació que veuen en nosaltres. Si ens mostram amor, afecte, suport i respecte també els ho estam ensenyant a ells/es.\nQuines coses no són recomanables fer quan tenim fills/es?\nIgual que hi ha recomanacions sobre el que podem fer quan tenim fills/es, també hi ha qüestions a tenir en compte del que no és recomanable fer. Tot això encaminat al benefici tant de mares i pares, com de filles i fills.\nCreure que els/les fills/es són l’únic important a la vida. Tenir fills/es implica incondicionalitat, és a dir, ser-hi per ser el seu suport, educar-los/les, acompanyar-los/les, ensenyar-los/les, acceptar-los/les com són, guiar-los/les, etc. No obstant, encara que són una responsabilitat, no són l’únic important en la nostra vida, ja que existeixen altres àrees que també ho són. Malgrat això, en ocasions sentim o ens fan sentir que “ara ja toca deixar de pensar en mi per només pensar en ells/es”. Per oferir-los el millor als/a les teus/teves fills/es és important estar bé amb un/a mateix/a i per a això pot ser recomanable estimular altres àrees de la nostra vida: treball, parella, oci, amics/gues, família, etc.\nDeixar de banda els nostres somnis. En ocasions, després del naixement del/de la nostre/a bebè, podem deixar de banda els nostres somnis, el que volem fer per sentir-nos realitzats/des, el que sempre hem desitjat, el que anhelàvem, les nostres il·lusions, etc. En definitiva, el que ens fa feliços. No obstant, no podem oblidar-nos d’aquestes il·lusions, petites fites o grans somnis ja que són també importants per al nostre benestar. Encara que les readaptem a la nostra situació, les modifiquem un poc o les canviem perquè ara ja nos ens motiven; no tenen per què desaparèixer encara que la nostra vida canviï.\nDeixar de banda la nostra salut i la nostra autocura. Quan ens convertim en mares i pares, per falta de temps i les presses, moltes vegades anam al més ràpid i còmode. Per exemple, no dedicam temps a cuidar-nos, fer esport, acaronar-nos una mica, dedicar temps a la nostra autoimatge, etc. per sentir-ho com una pèrdua de temps o un “ja ho faré, no és important”. No obstant, això precisament és un factor fonamental que fa que ens sentiguem bé amb nosaltres mateixos/es i que pot marcar una gran diferència en que la nostra autoestima pugi o baixi.\nEm sent culpable per pensar en mi, som egoista?\nLa paraula egoisme comporta implícita una connotació negativa, és a dir, per sí mateixa sona com alguna cosa dolenta. Part de la nostra cultura ens inculca que hem de donar-nos als/les altres i no a nosaltres mateixos/es. No obstant, existeix també una part de l’egoisme que és bo, el que anomenam egoisme sa.\nL’egoisme sa consisteix en respectar les pròpies necessitats i els propis sentiments, és a dir, estar a gust amb nosaltres mateixos/es, fent el que ens agrada, dedicant-nos temps per descansar, respectar el nostre espai, fer valer els nostres drets i les nostres necessitats com a persones, etc. En definitiva, es tracta d’estar a gust en el nostre dia a dia per poder transmetre-ho als que ens envolten, per exemple, als/les nostres fills/es.\nMalgrat això, quan pensam en egoisme només feim referència a la part negativa; aquest egoisme que es basa en exigir als altres, en cercar el benefici personal per damunt del dels altres, en pensar que som l’única persona important, en que les meves necessitats són les úniques vàlides, etc. sense importar com es sentiran les altres persones. Evidentment, aquest egoisme no és sa ni té cabuda en una relació mare/pare-fill/a.\nCom tinc cura de jo mateix/a si no tinc temps?\nQuan pensam en dedicar-nos temps no només feim referència a activitats i situacions que sí comporten un període mig/llarg com anar-se’n de vacances, practicar un hobby vàries hores a la setmana, etc.; sinó també a activitats quotidianes. Per exemple, estar 5 minuts més al llit, llegir una estona abans d’anar-nos-en a dormir, asseure’ns tranquil·lament a menjar, prendre un cafè, dedicar-nos temps a dutxar-nos, preparar alguna cosa per menjar que ens agradi, entre d’altres. És a dir, dedicar-nos temps per a nosaltres mateixos/es no requereix un gran esforç, sinó que són petites coses que podem convertir en un hàbit; coses del dia a dia que si no les feim ens fan sentir que ens abandoman i, no obstant, si ho feim ens sentim molt millor (cada persona té les seves, nosaltres hem posat alguns exemples però pot ser no siguin els que millor s’adaptin a tu).\nSi tens fills/es, tant si ets dona com home, i sents que tens dificultats de parella, d’estrès, de culpa, d’autoestima o de qualsevol altre punt que haguem tractat al nostre post, pots posar-te en contacte amb nosaltres i farem tot el possible per ajudar-te.


170 reunions virtuals entre empreses catalanes del sector 'agritech' i una trentena d’importadors d’Amèrica Llatina. ACCIÓ - Agència per la Competitivitat de l'Empresa\n170 reunions virtuals entre ...\nEs tracta de la primera missió inversa en línia organitzada per ACCIÓ, una iniciativa que s’ha adaptat al format digital arran de la situació provocada per la COVID-19.\nL’objectiu de la iniciativa, que es fa coincidir amb la celebració de la Fira de Sant Miquel, és donar visibilitat internacional i impulsar les exportacions del sector de les tecnologies agrícoles.\n26 empreses catalanes del sector de les tecnologies agrícoles o agritech han mantingut aquesta setmana més de 170 reunions de negoci a través de videoconferències amb una quarantena d’importadors provinents de Colòmbia, Guatemala, Panamà, Hondures, Mèxic i Perú. Es tracta de la primera missió inversa en format virtual organitzada per ACCIÓ -l’agència per a la competitivitat de l’empresa-, una iniciativa que estava previst celebrar de manera presencial com l’any passat però que s’ha adaptat a la situació provocada per la COVID-19.\nLa missió virtual, organitzada en col·laboració amb el Clúster de Medis de producció Agrícola de Catalunya (FEMAC), s’ha fet coincidir amb la celebració aquesta setmana de la Fira de Sant Miquel amb l’objectiu de donar visibilitat internacional i impulsar les exportacions del sector de les tecnologies agrícoles de la demarcació. En concret, les empreses catalanes -majoritàriament originàries de Lleida, però també de la resta del territori- que participen a la missió virtual es dediquen a la maquinària agrícola, les llavors, els fertilitzants o la introducció de solucions d’IoT en l’àmbit de l’agricultura.\nAixí, les empreses catalanes han mantingut reunions d’una hora de durada per videoconferència amb els importadors de l’Amèrica Llatina, seleccionats a través de les Oficines Exteriors de Comerç i d’Inversions d’ACCIÓ ubicades en aquesta regió. Prèviament a les trobades, les empreses han participat en jornades de formació amb els directors de les oficines d’ACCIÓ de l’Amèrica Llatina per detectar oportunitats de negoci concretes en aquests països i quina és la situació del sector. A més, les empreses també han rebut formació específica per aprendre a fer negocis internacionals a través de videoconferències i adaptar les seves estratègies de negociació i vendes als canals digitals. Un cop finalitzada la missió virtual, les empreses també disposaran del suport d’un expert en internacionalització per realitzar el seguiment dels contactes de negoci realitzats.\nLes empreses han rebut formació específica per fer negocis internacionals a través de videoconferències i adaptar les seves estratègies als canals digitals.


ENTREVISTA A LA DOCTORA SANDRA MONTSERRAT, PROFESSORA DE LA UA I NOVA MEMBRE DE L’IEC | Institut d'Estudis Catalans · Delegació d'Alacant\nActivitats de Juliol de la Delegació d’Alacant de L’IEC »\n« LA DOCTORA SANDRA MONTSERRAT, DE LA UA NOVA MEMBRE DE L’IEC\nENTREVISTA A LA DOCTORA SANDRA MONTSERRAT, PROFESSORA DE LA UA I NOVA MEMBRE DE L’IEC\nLlicenciada en filologia catalana per la Universitat d’Alacant (UA) i en lingüística general per la Universitat de Barcelona. Doctorada en filologia catalana a la UA, on és professora titular des del 2008. Com a investigadora, ha participat en diversos projectes sobre semàntica diacrònica, lingüística de corpus, lexicografia, elaboració de diccionaris per a programes de traducció automàtica i didàctica de la llengua, entre d’altres. . L’any 2005 va rebre el Premi Marià Aguiló de l’IEC pel treball Evolució semàntica i gramaticalització de venir (segles XII-XVI). Una aproximació segons la semàntica diacrònica cognitiva\nUn currículum ben extens per a una persona tan jove. Ens pot explicar d’on ve el seu interès per la lexicografia i la semàntica?\nSempre m’han apassionat les paraules: les estime sense treva. I la lexicografia i la semàntica són l’estudi de la vida de les paraules. Resseguir com naix un mot, com canvia de sentit, com es desplega o com desapareix és una aventura com la d’Indiana Jones a la recerca del Sant Greal, si em permets la comparació cinematogràfica. Després, durant la carrera, al Departament de Filologia Catalana de la UA, em fa classe Josep Martines, sens dubte el millor especialista en aquestes disciplines: el cap i el cor et bateguen alhora quan parla de llengua. No es pot tenir més sort a la vida.\nCom s’enfronta a la combinació de la docència amb la seua tasca investigadora?\nCom m’hi he enfrontat sempre. La Universitat exigeix aquesta mateixa combinació. La docència és un luxe, una experiència de consciència col·lectiva, sobretot quan fas classe sobre una llengua maltractada com la nostra: aconseguir despertar l’interés (i l’amor) en l’alumnat sobre allò que és propi és una experiència que va directament al cor. Hi ha poques professions que et permeten sentir tant. La investigació és una altra cosa: és la solitud, ets tu davant del misteri, l’esforç sense horari, la faena infinita… La investigació és un gran sacrifici, però té una gran recompensa: experimentar la descoberta. Hi ha poques sensacions que et connecten tant amb la nostra part més humana, en el sentit d’éssers amb raonament.\nLa seua condició de dona dificulta o ha dificultat d’alguna manera el seu treball d’investigació?\nMalauradament, he de dir que sí. Abans no ho expressava perquè ho sentia com la cançó de l’enfadós, perquè veia dones investigadores amb fills i filles que ho duien tot avant i pensava, però com s’ho fan? És que no estic feta de bona pasta jo o què? Però, després, en la intimitat saps els sacrificis i les renúncies que fan totes sense excepció. Ara em permet dir-ho sempre que m’ho pregunten, sense embuts. Jo he notat la dificultat de ser dona investigadora tan bon punt com he sigut mare. Podria explicar-te tantes coses… Però ho centraré en el fet que almenys durant els cinc primers anys la possibilitat de concentració no existeix. Ja ho deia Virginia Woolf respecte de les escriptores. Amb la investigació és exactament igual. La investigació necessita silenci, espai propi. I, encara que les nostres parelles ho entenguen, i s’hi esforcen, a la pràctica el xiquet és encara de la mare. Cal que s’hi esforcen encara més perquè les dones puguem investigar durant la maternitat: els falta rodatge a ells també. Tot arribarà, espere. Pel que fa al món universitari, doncs, bo, posar l’excusa “és que estic criant” no és massa popular, sincerament, encara que segurament els estic assegurant la pensió, he he he.\nTambé és membre, entre d’altres, de l’Institut Interuniversitari de Filologia Valenciana, la Junta Directiva de la Unitat per a l’Educació Multilingüe, el grup de recerca ISIC-IVITRA (Institut Virtual Internacional de Traducció).\nCom veieu des del punt de vista de l’Educació, la situació lingüística al País Valencià?\nComplicada però amb esperança sempre. No descobrisc res si dic això. L’atac al mestre o a la mestra és la darrera fase del desprestigi de l’educació pública. I l’educació pública és el lloc on les minories es prestigien, es fan normals, on s’ensenya les majories a tenir-ne cura. On es demostra que tothom i totes les llengües tenim cabuda al món; valors i coneixements que, en definitiva, ens fan millors persones. I és el professorat el que aconsegueix tot això i ara els sectors més radicals els ataquen perquè saben que ensenyar drets humans és perillós, fa persones lliures. Tot i això, trobe que els professors i les professores es fan grans en aquestes circumstàncies i aconseguiran girar la truita. Només cal que les institucions públiques -la política- els faça costat sempre. Això ja és una altra història: hi manca valentia. Però fer política és també complex, certament.\nQuin paper tenen les universitats i l’escola en general en el redreçament de l’ús social de la llengua?\nUn paper fonamental, per això que et deia adés. La universitat pública i l’escola pública forma persones que han de ser respectuoses amb les minories en la teoria i en la pràctica diària. Però no tot pot recaure sobre el professorat, és clar. L’escola necessita el suport de tots i de totes: és l’eix fonamental, sí, però cal tenir-ne la màxima cura. Als professionals de l’ensenyament, de tots els nivells educatius, els haurien de dur en safata de plata. Al professorat de valencià, a més, se’ls hi hauria d’afegir catifa roja.\nD’altra banda, l’ús es fomenta a través dels mitjans de comunicació, també. Un altre sector maltractat.\nQuines penseu que haurien de ser les línies d’actuació d’institucions acadèmiques i científiques com, per exemple L’Institut de Cultura Juan Gil Albert o la mateixa Delegació d’Alacant de l’IEC perquè el valencià tinga una major presència social?\nÉs una pregunta difícil per a mi, mai he tingut diners a l’abast per a poder gestionar actuacions d’aquest tipus. Però imagine que han d’anar en la direcció de fomentar el vincle entre tots els actors que tenen responsabilitat en això. Vull dir que cal projectes en què universitat, escola i mitjans de comunicació vagen de la mà, per exemple, perquè a voltes són mons diferents. I és tan necessària la reflexió teòrica com la pràctica, però han d’estar unides, vull dir, en les propostes per a promocionar l’ús social de la llengua cal tenir a l’abast la millor reflexió prèvia, per poder fer la millor aposta pràctica. I originalitat i creativitat. Perquè cal crear associacions cognitives positives i modernes amb la llengua. És a dir que qui s’hi vulga adherir, ha de trobar-hi una experiència positiva. Per això hi ha tanta gent neoparlant que entra a la llengua a partir de la música en valencià, de les muixerangues, dels dibuixos… En tot això, el valencià va lligat a un marc positiu. Primer ve l’amor per aqueixa activitat, després l’amor per la llengua és ja com una conseqüència natural. Si no, no es podria entendre com tenim tant d’alumnat castellanoparlant de casa (valencianoparlant pràctic ja) que estudia Filologia Catalana o que aposta per ser mestre en valencià.\nA més a més formeu part de l’associació El Tempir d’Elx, que per cert, el 2019 va rebre la Creu de Sant Jordi…\nQuina opinió teniu sobre les darreres Sentències del Tribunal Suprem arran de les comunicacions administratives entre els territoris de parla catalana?\nEm sembla que no tenen cap efecte, segons vaig llegir ahir i que els territoris es podran continuar comunicant en català. Però, en canvi sí que té conseqüències greus sobre l’ús preferent del valencià aprovat per la Generalitat Valenciana, entre d’altres coses. A la fi, doncs, no garanteix els drets d’una llengua minoritzada que necessita un tractament especial (que significa donar-li més oportunitats, més amor…). Hem de competir al mateix nivell que el castellà i ja t’apanyaràs.\nA nivell cívic hi ha diverses associacions al Sud com La Cívica-EV, ACPV, La Muixeranga d’Alacant o el Casal Tio Cuc, creu que la seua tasca afermarà l’ús de la llengua a les comarques del Sud o creieu que el retrocés és imparable?\nSi el valencià encara té el prestigi i l’ús social que té és, en bona mesura, per aquestes associacions. El teixit associatiu del País Valencià és absolutament admirable. Digne d’estudi, dirà jo. Quan els governs no tenien cura de la llengua (i n’hem tingut uns quants d’aquests tipus de governs) van ser les associacions les que van mantindré viva la llengua. Com no hi hem de confiar ara? Jo hi confie totalment, per això en forme part activament. El millor de tot és que totes aquestes associacions estan formades per gent major i gent jove que treballa conjuntament. Això no té preu. I no hi ha cap retrocés imparable. El País Valencià és un poble valent i en moviment.\nMoltes gràcies i molt enhorabona!


AQUELARRE CERVERA 2017 - Carles Almagro\nL’AQUELARRE, UNA FESTA DE FOC\nSi Catalunya és terra de bruixes i diables, la festa del foc i de la música més esbojarrada de l’estiu és l’Aquelarre de Cervera, del 25 al 27 d’agost. Els veïns de la capital de la Segarra i les entitats populars es bolquen en una festa que enguany arriba a la 40a edició.\n“La mort i la purga de l’ànima” seran l’eix temàtic de la 40a Festa de l’Aquelarre que se celebrarà a Cervera el darrer cap de setmana d’agost. El director de la companyia Alea Teatre, el cerverí Albert Parra, defineix així l’essència de l’espectacle sensorial que ha creat expressament i que serà com cada any el plat fort de la festa de la música i el foc de les Terres de Ponent, amb la complicitat d’un equip artístic “aquelarrer i cerverí”, des de sempre lligat a la festa.\nDissabte 26 d’agost, amb un ritual de 40 anys d’història, s’invocarà el gran Mascle Cabró, un dels pilars de la misteriosa i imprescindible cita segarrenca. Serà un espectacle impactant i inoblidable caracteritzat per una inabastable orgia de foc, efectes visuals i música en directe i itinerant composta per Carlos Montfort (Blaumut, Sílvia Pérez Cruz…).\nLa màgia i originalitat de l’Aquelarre cerverí se centra precisament en l’aparició del Mascle Cabró en un espectacle que cada any es dissenya de nou, tot i que la cerimònia té tres actes molt definits que cap director teatral es pot saltar: l’Encesa de la Universitat, la Invocació del Mascle Cabró i l’Escorreguda final del Mascle Cabró i el Foqueral. A més, cal tenir en compte tot el cerimonial festiu que l’acompanya de correfocs i balls de diables, amb dues colles convidades aquest any, el Ball de Diables de la Colla Jove de Ribes i el Ball de Diables de Tarragona.\nLa culminació de la festa i el moment més esperat per tothom és l’Escorreguda del Mascle Cabró a Cal Racó. Es tracta d’una mena de catarsi col·lectiva potenciada amb pirotècnia a ritme de músics i actors cerverins. A la matinada, el final de la celebració esbojarrada arriba amb el Foqueral, una carretillada on el nivell de foc augmenta constantment i de manera gradual, tot concloent amb una espectacular encesa conjunta de tots els diables i de les maces grans: en Llucifer i la Diablesa. Un èxtasi que també disposa d’una peça musical pròpia, composta per Quim Granell.\nAl llarg d’una setmana es cremaran a la ciutat més de 360 quilos de pólvora, que avalen una festa ferotge que omple els carrers centenaris del nucli antic de correfocs, espectacles, màgia i esoterisme. Un ritual de foc únic, entre altres coses, pel protocol festiu, però també pels personatges que acompanyen el Mascle Cabró, com la Polla, la Dama Hermosa, l’Astarot i diversos gegants i dracs.\nEl dia abans, divendres 25, també incorpora escenes úniques, com un espectacle a càrrec de la colla de percussió femenina Band Tokades amb l’aparició de la Gran Cabrona que tindrà lloc després de la Trobada de Bestiari. La festa es completarà amb concerts i el correfoc dels Diables de Cervera Carranquers.\nTags: 40a edicióaquelarreCerverafestafocInvocacióMascle Cabró


Juny | 2011 | Entre l'instint i el mètode Juny de 2011 – Entre l'instint i el mètode\nFora el perímetre de seguretat\n28 Juny 2011 oriolcases 1 comentari\nQue confortable és viure dins el nostre perímetre de seguretat. Allà on les cares són conegudes, allà on et sents reconegut. Penses que el que fas és important. Et mires i t’agrades i et creus valent. Veus gran el petit món on vius i desconeixes la incertesa.\nAgafa arrancada i pren el vol. Mira des de ben amunt. Et veus? Si? Ets allà baix! Convivint amb tanta altra gent. Aprofita i recorre ciutats i pobles. Des de ben amunt. Viatge i observa.\nSigues valent a un altre lloc. Agrada’t davant un paisatge desconegut. Sol, sent que el que fas és important. Mira com n’és de petit aquets gran món. Viu confortable fora les fronteres. Traspassa els límits del teu perímetre de seguretat.\n17 Juny 2011 oriolcases Deixa un comentari\nUna conseqüència directa de la hiper-exposició o hiper-visibilització mediàtica i personal de comentaris, que ens gran mesura ens ofereixen les xarxes socials com Twitter, és que som més vulnerables. Els hi passa molt als polítics, però també a tothom del que se’n espera constantment una opinió.\nQuan l’entorn et requereix que opinis de tot i a totes hores; quan a més a més decideixes opinar a les xarxes socials i per tant desprès, justificar-ho; ets més vulnerable. Ja que és molt difícil mantenir un discurs coherent, sòlid, sense patinades, i a totes hores. És molt difícil.\nÉs molt difícil avui, controlar totalment el missatge.\nPer tant, o redueixes la teva exposició (és a dir, parles menys i millor) o repeteixes i repeteixes (recomanació clàssica a formacions de portaveus) fins als límits de l’avorriment. A no ser que tothom entengui que “patinar” és esport olímpic. Fet propi dels humans.\nLa comunicació, com el futbol\n9 Juny 2011 oriolcases Deixa un comentari\nLa comunicació és com el futbol. Tothom hi entén. I com és lògic, a tots aquells professionals que s’han format i treballen en aquest àmbit, els és difícil digerir-ho. Com suposo que ho deu ser per un entrenador que anant a fer un cafè al bar del costat del camp, escolta airades afirmacions de quina seria la millor alineació, la millor tàctica, la millor manera de motivar, els millors fitxatges i la poca visió de joc que te l’entrenador actual.\nAmb la comunicació passa el mateix, però amb un agreujant. Que acomplexa a tots aquells que s’obren camí en aquesta professió. Sí, som un sector ple d’acomplexats. Tothom sap quin són els problemes de comunicació d’un govern o una empresa, tothom hi entén de comunicació 2.0, tothom sap quins són els bons o mals spots, tothom té la formula de comunicar amb el treballador.\nDavant d’aquest escenari, en el que s’hi sumen els experts en comunicació a base de cursos intensius de l’estil “conviértete en comunicador en 2 días”, “haz tu propio plan de medios” o “mejora el posicionamiento web de tu empresa en un click”, quin valor diferencial aportar?\nReafirmar l’estratègia per davant de l’eina: encara que sempre sigui l’eina la que llueix, la base dels nostres esforços no s’ha de centrar en crear un compte a facebook amb molts seguidors, sinó pensar si és el que necessita la nostra organització .\nMètode: fer valdre el mètode sense caure en ‘l’academicisme’. Dignificar la reflexió amb dosis d’experiència.\nCriteri: aportar criteri i orientació a la comunicació sempre des d’una perspectiva de negoci.\n7 Juny 2011 oriolcases Deixa un comentari\nEl que em preocupa de Twitter és que malgrat ser una magnígica eina de promoció del diàleg obert i participatiu, útil per compartir coneixement i escurçar distàncies, pot ser una font de desgast per la reputació de les corporacions. Una persona conviu amb diverses facetes a la seva vida: com a ciutadà, com a treballador, com parella, com amic… i em fa l’afecte que molts dels comentaris que llegeixo no responen a aquesta idea.\nEntenent que com a treballadors, ens agradai més o menys, som representants de la nostra marca (prescriptors o la mateixa cara en molts casos), les ‘piulades’ hauríen de precedir d’aquesta reflexió. Però no tan sols per l’erosió de la imatge d’una companyia de la qual podem no sentir-nos partíceps, sinó sobretot per la nostra credibilitat o responsabilitat professional.\nBen mirat, el que comento no deixa de ser extrapolable al què ha passat tota la vida al carrer: parlar malament dels altres mai ha estat ben vist. Però avui la ‘radio macuto’ es queda petita davant la força de propagació de tots els ‘followers’.


3.-EL RECORD GUINEES... esc.A.F.S. a Contes divers\n3 .- EL RECORD GUINEES. – Escrit d’Antoni Fortuño .- 9 – 9 – 09\n- Banquet de mil mandataris del mon. Buscar els seus dobles de quan tenien cinc anys....\nLa empleada, es regirà i pensà, com trobarà aquest inútil al Sarcosí , Berlusconi, Zapa, Rajoy... fins a mil\n- Sembla que aquest vol acabar amb tots els polítics d’una vegada.\nPublicat per rebaixes a 7:44 Cap comentari:\nEtiquetes de comentaris: 10.escorrialles, contes divers, nov.10\n2.- STEPHANIE LA DIBUIXANTA - ESCRIT A.F.S.- A contes divers de silvia\n2 – STEPHANIE LA DIBUIXANTA -- 2 – 9 – 09 .- Escrit d’Antoni Fortuño\nStephanie era una nena de no més sis anys. Sembla que va néixer amb un llapis a la ma i en el cap una idea, fer dibuixos.\nEn un paper gran començà.. Feu un esquema amb un llapis i delimità tot el que després pintaria amb colors.\nAgafaria el cabell de Júlia tot enrinxolat, els ulls d’espant de Marta, la boca de pinyonet de Maria, els bracets de Quimeta, el cos rodonet amb vestit i tot de l’Aina, les cames llargues de Jasmine, el nasset, que no se’n recordava, de la Sara i per que s’entretingués jugant el seu estimat Pauli...\nAmb colors i coloraines va marcar tots els detalls . Fet el penjà a una paret del seu dormitori...\nPublicat per rebaixes a 2:46 1 comentari:\nEtiquetes de comentaris: .escorrialles, contes divers, nov.10\n1.- EL RAI, EL TEQUEL SOCORRISTA., proposta Silvia de Contes divers\nCol•laboracions al blog de la Silvia Maestro en les dades indicades. faig el recull aquí per tenir-los més a prop.- El blog dels Contes “divers”.\nSon una sèrie que vag escriure fins que per problemes conegut vaig tenir que apartar-ho. Qui sap si altra vegada hi torni. temps me'n falta com a tots i em de deixar el caminar pel còrrer.\nSi que escrivia amb gust per poder-los donar als meu nets. Anton.\nPer si hi voleu col·laborar crec que cada setmana presenta al seu blog la proposta. Animeu-vos.\nemail .- smaestro A xtec.cat\n1.- EL RAI, EL TEQUEL socorrista.— 30 – 8 – 09\n- No pateixis – digué el Rai a la Marta, una nena de quatre anys que plorava per que tots els amiguets se’n hi burlaven per no saber nedar.- Jo te’n ensenyaré.\n-Cull la meva cua, abans que els avis ens vegin.. – Xof, ja hi som. Ara, deixat una ma, amb l’altra fes-la anar avall i amunt, també els peuets, jo t’aguanto i a demés porto el flotador.....I no tinguis por. Ara prova de deixar-te l’altra ma i avança amb les dos. Veus? Ja nedes, Ara cull-te aquí al flotador i descansa, torna a deixar-lo i anirem nedant fins l’altra vora.\nQuan tots veieren com Marta i Rai nedaven es rendiren i aclamaren\n---------------Enviat i editat en CONTES DIVERS .- 31 – 8 – 09\nPublicat per rebaixes a 7:27 Cap comentari:\nELS MEUS TRENETS... finalitzant lsa roda poètica de juliol 2010.. porosta carme rosanas,\nELS MEUS TRENETS... finalitzant la roda poètica juliol 2010\nSense anims de cansar-vos però recordar a la meva manera EL DINER.\nQue tingueu un bon profit i no us empatxeu.\nUn escrit del maig del 2004.\nGuarda’l sempre al butxacó\nVermell, groc: si en tens o no.\nEnviat per rebaixes a 15:54 5 comentaris Enllaç\nPublicat per rebaixes a 10:46 Cap comentari:\neEM PERDO EN LES LLIÇONS.... roda poética juliol 10.- propsta Carme\nEM PERDO EN LES LLIÇONS\nroda poética juliol 10\nproposta de Carme\n28 -7 -10\ndels seus PER QUÈ,\ni COM i QUAN,\nSempre em resulten\ni em confonc en son abisme\nde endimoniades sorpreses.\nLletrejo a cullerades,\npaladejant les lletres verges\nque al unir-les em fracassen\ni em diuen el que no dic\ni em volen conquerir\namb pressa extrema\ni que entri en son laberint\ndel que trobaré sortida ?\nEnviat per rebaixes a 15:09 3 comentaris Enllaços a aquest missatge\nEnvia per correu electrònicBlogThis!Comparteix a TwitterComparteix a FacebookComparteix a Google Buzz\nPublicat per rebaixes a 8:00 Cap comentari:\nEtiquetes de comentaris: . ESCORRIALLES, carme, nov.10, roda poética juliol\nTEVA MIRADA EM DIU QUE CALLI...roda poètica juliol 10 - proposta Carme\n28 – 7 – 10\nTeva mirada em diu que calli.\nAra, els teus ulls m’anuncien que parli.\nElls,bestrets, es tanquen per dormir\ni quan desperten de la vagància\nson presidents abanderats que dirigeixen,\nson cardenals a meva taula senzilla ,\nson mestres per esperonar i alliçonar,\nson destres advocats de ploma i llibre,\nson inquisidors per anorrear-me,\nson impertinents fins cançament,\nson preguntons i ells ja ho saben...,\nson incontinents de parla i soroll,\nson barrera de pestanya fil reixada,\nson abella o vespa per xuclar o picar,\nson impertinents, volen esclavitzar-me,\nPerò quan el mar blau els inunda,\nquan treuen bromall i besen el cel,\nquan a terra miren i s’hi aturen.\nQuanta dolçor amorosa respiren...\nMelodia i fantasia dispensen arreu\ni amorosos encanten els seus vicis\ni a mi em tenen en son precipici\ncom en vergella de vesc.\nAllí, eternament collit i enganxat.\nmes ales no es mouen, no belluguen\ni en l’aigua verda cauen esmerçats\nla placidesa engoleix meu cos i ànima\ni en teus ulls resto hipnotitzat\nEnviat per rebaixes a 12:35 2 comentaris Enllaços a aquest missatge\nEtiquetes de comentaris: . ESCORRIALLES, .roda poètica juliol 10\nNO TINC EL MIRAR TRANQUIL...........foto google imatges\n27 -7 - 10\nNo tinc el mirar tranquil\nde la vellesa,\nno tinc el rosec intranquil\nResta el meu esguard\nen una xicra petita\non l’herbori aromàtic\nhi té vida.\nen la meva diària dèria\nque em ressuscita.\nEnviat per rebaixes a 15:06 3 comentaris E\nPublicat per rebaixes a 8:26 Cap comentari:\nEtiquetes de comentaris: . ESCORRIALLES, .roda poètica juliol 10, 0CT.10\nEN EL SEU CAMÍ -- foto gppgle imatges\n26 -7 -10\nCom en camins d’altres\nHi havia cants de tot.\ndel pardal lladregot,\ndel rossinyol que sols canta\ndel capçot que s’encanta\ndel pit roig orgullós,\ndel reietó ... de la fumada...,\nde la pastorella..., del mussol...,\nde la becada..., del corb...\nLes rateres parades a espera\nen qui camina encantat\nI tot s’ho creu\ni manifesta el que li diuen\ncom si ell ho hagués descobert...\ni l’esperonen per que repeteixi\ni faci amb altre patxia\nadeptes de badomeries\nper que la bola petita\nes faci gran i de pes...\nLes figues ja maduren\nA veure qui omple el cistell ?\nEnviat per rebaixes a 13:15 3 comentaris En\nPublicat per rebaixes a 9:26 Cap comentari:\nEtiquetes de comentaris: . ESCORRIALLES, .roda poètica juliol 10, foto google imatges\nNO T'OBLIDIS DEL CAMÍ...roda poètica juliol 10\n25 – 7 – 10\nNo t’oblidis del camí\nQue la pell marca en l’arena,\nÉs la peuada del cos\nQue en la sorra remena\nEn l’escorça de la terra.\nNo et deixis, dissoluta,\nArrencar la reialesa.\nEnviat per rebaixes a 10:14 2 comentaris Enlla\nPublicat per rebaixes a 7:48 Cap comentari:\nEtiquetes de comentaris: escorriqalles, roda poètica juliol 10\n14,- ELLS ULLS SENTEN LA PELL... roda poètica juliol 10\nELS ULLS SENTEN ... seguint\n24 – 7 – 10\nEls ulls senten la pell\nen propis llavis...\nEls llavis senten la llum\nen sa mirada...\nLa veu esclata neguitosa\nentre ulls i llavis.\nson visió i unió\nEnviat per rebaixes a 12:07 3 comentaris E\nEtiquetes de comentaris: . ESCORRIALLES, roda poètica juliol 10\n12 . BOTES VELLES DE SOLA FORADADA... rodapoètica juliol 10\n22 – 7 – 10\nDe sola foradada,\nBoca oberta de serp\nQue en misteri badalla.\nNeden botes i peus,\nXipolleig de paraula baixa ,\nCamí de mar de poca vela\nQue en el rieral ofega\nLa tristesa d’un patir\nGana de trobar nou camí\nOn teu nom s’hi aplegui.\nNo em posis còdols als peus,\nPosa’m ta conduïda gràcia\nI en el mirall dels teus ulls\nQue reverberi ma esperança.\nEn fan camí\nI el peu de mirar-te\nNo es cansa.\nEnviat per rebaixes a 19:10 5 comentaris\nPublicat per rebaixes a 10:19 Cap comentari:\nEtiquetes de comentaris: . ESCORRIALLES, roda poètica juliol 19\n11.- QUAN EL BOSC S'APLANA EN LA PARADA... foot de MªRosa de La vinya vermella\nAquarel·la pròpia de una foto de La vinya vermella de Maria Rosa.\n21 - 7 – 10\nQuan el bosc s’aplana en la parada\nEl ramat verd – milícia trempant la Terra –\nCreix amb surriac de fulles i tiges tendres\nI amagats a la soca els braguers creixen,\nSang de la Terra extreu joiosa la cepada\nI quan al trull neix el vi que enamora,\nLa `planta oxida la verdor que dava vida\nI encén el foc en el pàmpol que crema.\nHa complert missió xuclant el suc terra,\nHa complert missió i ara ajoca ses ales\nEn un sacrifici cruent que purifiqui la plana.\nEl vent jugarà fent córrer, volant els pàmpols,\nPàgines escrites, paraules ara lliures...\nEl cicle fruit acaba i el vermell és llengua\nQue neteja les impureses\nDe pecats d’uns àngels.\nFoc del vi, foc del pàmpol...!!!\nFoc de la paraula quan desperta...\nVeus que ens alliçonen del neguit de Nostra Terra.\nNota.- El meu pare era d?Horta de s. Juan.Avui fa un any del luctós foc, No dic res més. Ho volia dir amb els trenets.\nEnviat per rebaixes a 13:01 4 comentaris\nPublicat per rebaixes a 6:27 Cap comentari:\nEtiquetes de comentaris: . ESCORRIALLES, foto vinya vermella, roda poètica juliol 10\nARBRE CENTENARI D'ARREL PROFUNDA... dibuix carme. roda poètica juliol 10\n18 – 7 – 10\nArbre centenari d’arrel profunda\nhas alletat plançons per un nou viure,\nfa temps t’esporgaren d’orgulls\ni et cotaren ramatge per empeltar-ne\nuna nova saba que no et fes lliure.\nQuan el vent jolia de paraula plena\nexclamant a crits ta digna identitat,\nprovaren de mil formes tapar-te la boca\nretallant-te els llavis per fer-te mut.\nNo han parat ses arrels de fer-ne soca,\nd’esboternar potents pollancs.\nLi han negat\nl’aigua comprensiva d’estimança mare,\nperò de l’arrel puja incòlume voluntat.\nPer més que facin mal a l’arbre vell\nde tot ell ressuscita...\nPer més que el tallin\nI per dins seu exclama :\nSI NO ÉS AVUI SERÀ DEMÀ\nQUE AL MEU CEL ARRIBI. AMEN.\nEnviat per rebaixes a 12:30 4 comentaris Enllaço\nPublicat per rebaixes a 9:45 Cap comentari:\nEtiquetes de comentaris: . ESCORRIALLES, dibuix carme, roda poètica juliol 10\n9 - EL SOL ESCLAFARÀ SON ROVELL D'OU ... dibuix carme, roda poètica juliol 10\nEl sol esclafarà son rovell d’ou\ni inundarà de groc la nostra terra,\ni vindrà el ruc fen quatre solcs\nper que el vi de nostra sang\nNo cal escriure molt\nper dir No res ?\nQui sap si dient SI\nho diem tot\nper que acceptem\nque arribi el sol.\nSi que vola ja l’ocell\ntant de temps parat.\nQuantes ments diuen SI\nbotant els peus d’alegria,\nvotant el cap decidint\nel que volen ser\ni sempre els han barrat...\nEnviat per rebaixes a 12:41 3 comentaris\nEtiquetes de comentaris: . ESCORRIALLES, anton, dibuix carme, roda poetica juliol 10\n8 .-DORMO PER SOBREVIIURE ... dibuix carme, roda poètica juliol 10\n13 - 7 - 10\n8 .- Dormo per sobreviure\nen la terra dels somnis.\nTinc les meves veritats\narrelades en el ventre.\nConquestes.... Vol d’àliga.\nConquestes... Realitats futures.\nI dormo en l’esperança\nd’un demà que arriba.\nCalla, no em despertis,\nels diamants ja brillen.\nEnviat per rebaixes a 18:18 5 comentaris\n2.- STEPHANIE LA DIBUIXANTA - ESCRIT A.F.S.- A con...\n1.- EL RAI, EL TEQUEL SOCORRISTA., proposta Silvia...\nELS MEUS TRENETS... finalitzant lsa roda poètica d...\neEM PERDO EN LES LLIÇONS.... roda poética juliol 1...\nTEVA MIRADA EM DIU QUE CALLI...roda poètica juliol...\nNO TINC EL MIRAR TRANQUIL...........foto google im...\n14,- ELLS ULLS SENTEN LA PELL... roda poètica juli...\n12 . BOTES VELLES DE SOLA FORADADA... rodapoètica ...\n11.- QUAN EL BOSC S'APLANA EN LA PARADA... foot de...\nARBRE CENTENARI D'ARREL PROFUNDA... dibuix carme. ...\n9 - EL SOL ESCLAFARÀ SON ROVELL D'OU ... dibuix ca...\n8 .-DORMO PER SOBREVIIURE ... dibuix carme, roda p...


El flamenc de Sonia Miranda dona inici a les 'Nits Obertes' d'Ord\nLa 'cantaora' Sonia Miranda ha actuat aquest dimecres al Centre de Congressos d'Ordino. Acompanyada per Antonio Luis López a la guitarra i Salvador Martos a la percussió, i amb el ball d'Isabel Guirado, han interpretat fandangos, alegríes i buleríes, passant per boleros i versions d'altres artistes com Concha Buika, Niña Pastori o Luz Casal.\nLa seva manera de cantar ha entusiasmat a la quarantena de persones que s'hi han apropat. La 'bailaora' Isabel Guirado ha acompanyat als músics en algunes de les peces com 'Farruca', una dansa tradicionalment d'homes que es va deixar de ballar durant un temps però que que els artistes del món del flamenc volen recuperar. El seu taconeig i la seva forma de sentir la música han arrencat més d'un cop aplaudiments a la sala.\nL'actuació d'aquest dimecres forma part del calendari de concerts de Sonia Miranda, que la portarà pels escenaris de festivals de flamenc de ciutats del sud d'Espanya com Ronda, Almeria, Sevilla o Albacete en els mesos vinents.\nLa 'cantaora' ja havia trepitjat els escenaris andorrans fa onze anys, en una actuació a la plaça Major d'Ordino que, tal com recorda Miranda, va ser "molt emocionant perquè la gent va començar a fer-nos palmes". Enguany, la pluja ha obligat a traslladar l'espectacle al Centre de Congressos, però els músics han vingut amb la mateixa il·lusió, ja que han portat un espectacle "molt bonic i que esperem que la gent la gaudeixi".\nOrdino enceta el Cicle musical Nits Obertes amb el flamenc com a protagonista


Donem la benvinguda a l’Entesa Local de Sabadell pel Debat Constituent | ANC – Sabadell per la Independència\n← Diumenge 22, serem a la celebració dels 10 anys de les FAIV, la Federació d’Associacions d’Immigrants del Vallès.\nPresentació del llibre «Des de l’exili» a Sabadell →\nDonem la benvinguda a l’Entesa Local de Sabadell pel Debat Constituent\nPublicat el 17 gener 2020 per sbdxi7\nVolem donar la benvinguda a la nova plataforma Entesa Local de Sabadell pel Debat Constituent que es presenta aquesta setmana.\nL’Entesa Local de Sabadell és filla de Debat Constituent i té per objectiu recollir l’opinió del conjunt dels sabadellencs i sabadellenques a trevés de la participació en un procés transversal, inclusiu i plural per a debatre els principals temes del futur constituent de Catalunya.\nCom a Sabadell per la Independència – ANC participarem als debats de l’Entesa Local de Sabadell i us n’informarem perquè hi pugueu assistir.\nTambé sou convidats a assistir a la 1a trobada d’entitats i ciutadans sabadellencs que es farà:\na l’Àgora (Centre Cívic de Sant Oleguer), carrer de Sol i Padrís, 93\nLa trobada anirà a càrrec d’Ada Ferrer, economista i membre de Debat Constituent.\nSi teniu interès a seguir aquesta nova plataforma ciutadana us deixem aquí el seu contacte:\nAquesta entrada ha esta publicada en Acte, Entesa Local de Sabadell, General. Afegeix a les adreces d'interès l'enllaç permanent.


Manu Barreiro vol ser una peça clau del Nàstic 2017-2018\nLa referència de l’atac grana, Manu Barreiro, espera ser una peça clau d’aquest nou Nàstic i assumir un rol protagonista. Arribat al passat mercat d’hivern, va oferir un rendiment notable durant la segona volta, encara que mermat per les lesions.\nBarreiro, que si les samarretes d’entrenament no enganyen, enguany lluirà el dorsal 11 que ha deixat lliure Àlex López. El gallec confia en adaptar-se perfectament al joc de Lluís Carreras. Barreiro ha parlat dels primers dies amb el nou tècnic grana i la bona connexió amb la plantilla del Nàstic.\nAmb el mercat de fitxatges en plena ebullició a Can Nàstic, el killer grana destaca la il·lusió amb la que arriben els nous reforços. De moment en són 6, però encara en falten per arribar uns quants més. De fet, Barreiro espera l’arribada de competència a la punta d’atac.\nDies intensos a la direcció esportiva del Nàstic. S’especula amb l’interès de l’Oviedo per reforçar el lateral esquerra amb Mossa, però el Nàstic no posarà fàcil la seva sortida. Luismi podria tornar a Tarragona si rescindeix el seu contracte amb el Valladolid, operació que està guanyant possibilitats en les últimes hores. Per la seva banda, Jean Luc i Mossa han realitzat part de l’entrenament al gimnàs, a diferència dels seus companys. La resta de jugadors s’han centrat en l’aspecte físic sobre la gespa de l’annex del Nou Estadi. Dia de doble sessió: aquesta tarda nou entrenament sota les ordres de Carreras.


El Pacte de Berà valora positivament les darreres mesures per descongestionar la N-340 i continuarà treballant per reclamar la continuïtat de l'A-7 - Ajuntament Roda de Berà\nEls alcaldes que conformen el Pacte de Berà es van reunir ahir dijous, 13 de setembre, a la tarda per celebrar el seu primer èxit. Ho van fer al mateix lloc on ara fa quatre anys es va formalitzar l’inici del pacte, al restaurant La Bota de Roda de Berà, després d’assolir el principal dels seus objectius fins el moment, el desviament dels vehicles pesats cap a l’AP-7 per alliberar l’N-340 al seu pas pels municipis de la demarcació, amb la voluntat de reduir la sinistralitat d’aquesta carretera, en la qual enguany ja han perdut la vida onze persones. I és que segons ha assegurat l’alcalde d’Altafulla, Fèlix Alonso, les dades oficials xifren en 2.000 els camions que han deixat de circular per l’N-340.\nDesprés de la reunió, en una atenció als mitjans de comunicació, van valorar positivament les mesures del Ministeri de Foment i es va fer un agraïment a totes les persones que ho han fet possible, especialment a les altres administracions, la de l’Estat i la de la Generalitat de Catalunya, així com la implicació de totes les administracions així com dels ciutadans i ciutadanes que van sortir al carrer per participar en les mobilitzacions convocades.\nAixò, però, no suposarà la disolució d’aquest grup de treball que continuarà lluitant per assolir nous objectius en el futur, “anirem veient els petits inconvenients, com evolucionen les mesures durant els propers mesos, valorarem i actuarem en conseqüència”, ha dit l’alcalde del Vendrell, Martí Carnicer.\nAmb una visió a més llarg termini, es continuarà treballant conjuntament en el marc del Pacte de Berà, que ha aconseguit que persones de diferents partits polítics hagin pogut arribar a un consens i aconseguir resultats importants en quatre anys de treball. A l’espera de les decisions que es prenguin quan finalitzi la concessió de l’AP-7, s’insistirà en la prolongació de l’autovia A-7. Sobre aquest tercer punt, l’alcalde del Vendrell va declarar que la proposta del Pacte de Berà és que el traçat de la continuïtat de l’autovia A-7 cap al Penedès vagi en paral·lel a l’autopista AP-7 per no haver de trinxar més el territori.\nPel que fa a la valoració sobre les mesures que s’han aplicat, l’alcalde d’Altafulla, Fèlix Alonso, va destacar que, a part de millorar la mobilitat entre les nostres localitats, el més important és la reducció de la sinistralitat. En aquest sentit, Alonso va recordar que aquest any 2018 l’N-340 ha sumat 11 víctimes mortals i, de moment, des de l’aplicació de les restriccions de pas de vehicles pesants, el passat 2 de setembre, no n’hi ha hagut cap més. També va posar de relleu que per l’N-340 ara deixen de circular diàriament uns 2.000 camions, els quals s’han traslladat cap a l’AP-7. Tot i la satisfacció mostrada pel Pacte de Berà, també es va donar un missatge en el sentit que l’N-340 no està solucionada. Sobre aquesta qüestió, l’alcalde de Torredembarra, Eduard Rovira, va voler assenyalar que en aquests moments hi ha sobre la taula dos punts molt sensibles com són l’accés al peatge d’Altafulla-Torredembarra i l’enllaç de Vilafranca sud, on es produeix una gran afluència de camions amb origen i destinació a l’autopista. Com a presidenta del Consell Comarcal del Baix Penedès, Eva M. Serramià, va posar èmfasi en la localització geoestratègica del territori, que és frontera entre les àrees metropolitanes de Barcelona i Tarragona i que comparteix uns interessos comuns. Per això, cal mantenir unit el Pacte de Berà i aconseguir consensos, deixant de banda les diferències entre partits politics tal com s’ha fet fins ara, per continuar treballant en la reivindicació d’una millora de les infraestructures i per al benestar de les persones.\nEntre els Alcaldes, es trobava Pere Virgili, acompanyat per Pere Compte, ex-alcalde de Roda de Berà, qui es va implicar molt durant el seu mandat per trobar una solució davant la problemàtica i la sinistralitat d’aquesta carretera, i va ser un dels impulsors del Pacte de Berà.\nA més dels esmentats, la reunió també va comptar amb la participació dels alcaldes i alcaldesses dels municipis de Creixell, Calafell, Cunit, l’Arboç, Castellet i la Gornal, Bellvei i Santa Margarida i els Monjos.


Els 39 casals d'estiu es tanquen amb només 6 positius per Covid-19 d'entre 2.316 participants - Canal Terrassa\nEls 39 casals d’estiu es tanquen amb només 6 positius per Covid-19 d’entre 2.316 participants\nToni BernabéData: 28/08/20\nDurant juliol i agost només s’han detectat sis positius en els casals d’estiu d’un total de 2.316 infants i joves que han pres part en les 39 propostes impulsades per l’Ajuntament,; 26 al juliol i 13 a l’agost. El consistori també informa també que entre els 369 monitors i monitores que ha digirit l’oferta de casals, tan sols s’han registrat dos positius.\nEls més de dos milers de participants han estat infants i joves d’entre 3 i 17 anys (1.848 al juliol i 468 a l’agost). Els sis casos positius per Covid19 detectats entre el total d’inscrits s’han repartit en 3 al juliol i 3 a l’agost. Pel que fa als 2 positius detectats entre els 369 monitors i monitores (dels 283 que van treballar al juliol i 86 a l’agost), els trobem també repartits en un cas el juliol i un altre a l’agost.\nDavant les dades, la regidora d’Infància i Adolescència, Joventut, Adultesa i Famílies, Ona Martínez, ha valorat com a ‘excel·lent’ la feina exercida per les entitats de lleure, associacions sense ànim de lucre, associacions de famílies d’alumnes i associacions de mares i pares que s’han encarregat de l’organització dels casals. I és que es tracta de molts pocs positius iamb contagis que sempre s’han produït fora dels casals i sense cap cas de contagi entre membres d’un mateix casal. Martínez destaca la ràpida detecció dels casos i activació dels protocols quan s’ha presentat el mínim símptoma. La regidora també remarca la coordinació permanent entre entitats i serveis amb el Departament de Salut de la Generalitat i el seguiment i rastreig epidemiològic dels casos confirmats. A més de garantir el dret al lleure dels infants i joves amb una molt bona qualitat i mesures de prevenció, les xifres demostren, conclou la regidora, que els casals eren possibles, a més de molt necessaris per al desenvolupament educatiu de la infància i la joventut.\nRecordem que l’Ajuntament de Terrassa va unificar en un únic projecte totes les activitats d’estiu per a infants i joves en un nou model transversal per donar resposta a la crisi social i educativa provocada per la Covid-19. Així va néixer el +Estiu, que proposava casals i mig centenar d’activitats lúdiques i culturals per a infants i joves d’entre 3 i 17 anys amb totes les mesures preventives i d’higiene necessàries.\nEls monitors i monitores han fet cursos preparatoris per tal de reformular les activitats i adaptar-se als nous requeriments per fer front al risc de contagi per coronavirus. També les despeses de neteja s’han incrementat de forma exponencial respecte a anys anteriors per seguir els protocols de desinfecció. També s’ha doblat l’oferta respecte a l’any anterior destinada a infants i joves amb diversitat funcional.\nTags: butlleticasalscontagiscovidlleureOna Martínez\nPla d’Emergència Municipal en prealerta per risc d’inundacions\nEl programa de cribatge de càncer de còlon i recte detecta 45 casos a Terrassa


Chistye Prydi Moscou Rússia - Ofertes d'hotels amb els MILLORS DESCOMPTES EN LÍNIA Atenció al Client\nChistye PrydiApartamentMyasnitskaya Ulitsa 35А, Krasnoselsky, Moscou, Rússia, 101000 - Veure al mapaPuntuació dels comentaris5,8Basada en 6 comentarisChistye PrydiVeure més fotosVeure més fotosVeure totes les 26 fotos\nBen posicionat a Krasnoselsky, Chistye Prydi és un lloc ideal d'inici d'excursions a Moscou. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Moscou. Per anomenar algunes de les comoditats de l'hotel, hi ha Wi-Fi gratuït en totes les habitacions, transport hotel/aeroport, habitació familiar, ascensor, s'admeten animals de companyia. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Chistye Prydi és una selecció idònia per a la vostra estada a Moscou.